|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ** | **MINISTARSTVO PRAVDE** |
| **NAZIV PROPISA** | **Zakon o legalizaciji isprava u međunarodnom prometu** |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| Zakon o legalizaciji isprava u međunarodnom prometu na snazi je od 1973. godine (“Službeni list SFRJ”, broj 6/73). U dugom periodu primjene ovog zakona značajno su se izmijenile određene okolnosti zbog kojih je bilo nužno pristupiti donošenju novog zakona. Prije svega, Crna Gora je 2006. godine obnovila svoju državnost što nužno iziskuje značajan broj, prije svega terminoloških, kao i drugih usklađivanja sa nastalim promjenama. Pored toga, donesen i novi Zakon o ovjeri potpisa, rukopisa i prepisa iz kojeg su brisane odredbe koje uređuju ovjeravanje isprava namijenjenih za upotrebu u inostranstvu, što je sve ukazalo na neophodnost donošenja novog Zakona o legalizaciji isprava u međunarodnom prometu, koji će na jedinstven način urediti ovu materiju i obezbijediti očekivanu pravnu sigurnost. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| Cilj donošenja ovog zakona je obezbjeđenje pravne sigurnosti u oblasti legalizacije isprava u međunarodnom prometu, kako u slučaju legalizacije domaćih javnih isprava namijenjenih za upotrebu u inostranstvu, tako i kod legalizacije stranih javnih isprava koje će se upotrijebiti u Crnoj Gori. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| Obaveza donošenja ovog zakona proizilazi iz potrebe njegovog usaglašavanja sa izmijenjenim okolnostima koje su se dogodile u dugom vremenu njegove primjene, tako da je Programom rada Vlade Crne Gore njegovo donošenje predviđeno za III kvartal 2019. godine. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima)** * **Da li pozitivne posljedice donošenja propisa opravdavaju troškove koje će on stvoriti,** * **Da li se propisom podržava stvaranje novih privrednih subjekata na tržištu i tržišna konkurencija;** * **Uključiti procjenu administrativnih opterećenja i biznis barijera.** | |
| Predložena rješenja pozitivno će uticati na građane i privredu i njima se neće proizvesti dodatni troškovi za navedene subjekte. Ovo iz razloga što građani i privreda za ovjeravanje isprava već plaćaju propisanu taksu. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;** * **Da li implementacijom propisa proizilaze međunarodne finansijske obaveze? Obrazložiti;** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?;** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;** * **Da li će se implementacijom propisa ostvariti prihod za budžet Crne Gore?;** * **Obrazložiti metodologiju koja je korišćenja prilikom obračuna finansijskih izdataka/prihoda;** * **Da li su postojali problemi u preciznom obračunu finansijskih izdataka/prihoda? Obrazložiti;** * **Da li su postojale sugestije Ministarstva finansija na nacrt/predlog propisa?;** * **Da li su dobijene primjedbe implementirane u tekst propisa? Obrazložiti.** | |
| Za implementaciju ovog zakona nije potrebno obezbjeđenje finansijskih sredstva iz Budžeta Crne Gore. Implementacija ovog zakona neće prouzrokovati međunarodne finansijske obaveze, a nije predviđeno ni donošenje podzakonskih akata koji bi proizveli dodatne troškove u Budžetu Crne Gore. Imajući u vidu da je Zakon o legalizaciji isprava u međunarodnom prometu („Službeni list SFRJ“, broj 6/73) u primjeni već duži niz godina (45 godina), implementacijom novih zakonskih rješenja koja u bitnom ne odstupaju od sada važećih ne očekuje se ostvarivanje dodatnih prihoda koje se već ne ostvaruju primjenom sada važećeg zakona koji uređuje ovu materiju. | |
| **6. Konsultacije zainteresovanih strana**   * **Naznačiti da li je korišćena eksterna ekspertiza i ako da, kako;** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti** | |
| U izradi ovog propisa nije bilo neophodno koristiti eksternu ekspertizu iz kojeg razloga ista nije bila ni korišćena. Za izradu ovog zakona formirana je radna grupa koju čine predstavnici iz reda sudija, advokata i Ministarstva pravde. Shodno Uredbi o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija bio je upućen javni poziv za konsultovanje zainteresovanoj javnosti političkim i drugim organizacijama i nevladinim organizacijama, prije početka izrade zakona. U predviđenom roku nije bilo prijavljenih kandidata za člana radne grupe iz reda NVO, kao ni predloženih sugestija za izradu ovog zakona. | |
| **7: Monitoring i evaluacija**   * **Koje su potencijalne prepreke za implementaciju propisa?** * **Koje će mjere biti preduzete tokom primjene propisa da bi se ispunili ciljevi?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| Nema potencijalnih prepreka za implementaciju ovog zakona.  Ministarstvo pravde će biti zaduženo za sprovođenje monitoringa i evaluacije primjene ovog zakona. | |

Podgorica, **M I N I S T A R**

05.02.2019. godine **Zoran Pažin**